समूह को सूचित किया गया कि सेबी को सेबी अधिनियम एवं विनियमों के प्रावधानों की व्याख्या पर अग्रिम मार्गदर्शन के लिए विभिन्न बाजार प्रतिभागियों से अनगिनत अनुरोध प्राप्त होते हैं। चूंकि सेबी अधिनियम में सेबी को अग्रिम विनिर्णय प्रदान करने का अधिकार देने के लिए आयकर अधिनियम 1961 की धारा 245बी से 245एन की तरह विशिष्ट प्रावधान शामिल नहीं है इसलिए सेबी ने सेबी (अनौपचारिक दिशानिर्देश) योजना 2003 के प्रावधानों के तहत व्याख्यात्मक पत्र/'कोई कार्रवाई नहीं' पत्र प्रदान करने की एक प्रणाली विकसित की है। हालांकि इस योजना के तहत दिए जाने वाले दिशानिर्देश आयकर अधिनियम के तहत दिए जाने वाले अग्रिम विनिर्णय के समान नहीं है क्योंकि यह सेबी बोर्ड के लिए बाध्यतामूलक नहीं है।

प्रतिभूति बाजार के लिए अग्रिम विनिर्णय से बाजार प्रतिभागी को वास्तव में प्रस्तावित लेनदेन से पहले उसके लिए प्रतिभूति कानून के विशेष प्रावधान की प्रयोज्यता पर बाध्यतामूलक विनिर्णय प्राप्त करने की क्षमता प्राप्त करने का लाभ प्राप्त होगा।

समूह ने महसूस किया गया अग्रिम विनिर्णय प्रणाली निश्चित रूप से कथित योजना के तहत प्रदान किए जाने वाले अनौपचारिक मार्गदर्शन से अधिक बेहतर होती है क्योंकि सेबी द्वारा प्रदान किया जाने वाला अग्रिम विनिर्णय इसके बोर्ड पर बाध्यकारी होगा। बाध्यकारी प्रभाव बाजार प्रतिभागियों को केवल अधिक आराम ही प्रदान नहीं करता है बल्कि यह सम्पूर्ण क्रियाविधि को बेहतर कानूनी दर्जा भी प्रदान करता है।

हालांकि प्रचलित अनौपचारिक मार्गदर्शन योजना की सुचारू और संतोषजनक क्रियाशीलता की दृष्टि से समूह ने महसूस किया कि सेबी को इस विकल्प का बहुत सावधानी से विश्लेषण करना चाहिए क्योंकि योजना से अग्रिम विनिर्णय के स्थानांतरण की तरफ उठने वाले कदम के लिए आयकर अधिनियम की तरह एक अलग विभाग और बुनियादी ढांचे की स्थापना करनी पड़ेगी.

15 अग्रिम विनिर्णय
117 कुछ खास हालातों में शून्य माने जाने वाले प्रतिभूतियों का निर्गमन/लेनदेन
116 समूह की सिफारिश
115 परिपत्र जारी करने का अधिकार